# Xinxa domèstica

La xinxa dels llits, xinxa comuna, xinxa domèstica o simplement xinxa (Cimex lectularius) és una espècie d'hemípter del subordre Heteroptera i un ectoparàsit temporal dels éssers humans, predominantment. El seu nom taxonòmic prové de les paraules llatines cimex (cuca, bestiola) i lectus (llit). Aquesta espècie és la xinxa millor adaptada als ambients domèstics. Habita en climes temperats de tot el món i es coneix des de temps antics. Està documentada la seva presència en coves de l'Edat del gel, on s'alimentava de la sang d'humans i ratpenats. També s'ha trobat en jaciments arqueològics de l'antic Egipte. Segles més tard, s'esmenten les xinxes domèstiques en les obres de teatre de la Grècia antiga i diversos escrits jueus i cristians fan referència a elles, considerant-les una plaga.
Durant el dia la xinxa s'amaga en racons, esquerdes de la fusta, peces de roba bruta, galliners, nius de ratpenats, caixes de connexions elèctriques, sòcols, matalassos, revestiments de paper pintat o catifes i surt a la nit a xuclar sang. Tenen un aparell olfactiu especialitzat que capta els compostos volàtils que emet el cos humà per orientar-se i trobar la seva presa. Al segment distal de les seves antenes hi ha uns òrgans termoreceptors que detecten la calor corporal dels humans a curta distància. Els exemplars d'aquesta espècie poden córrer a gran velocitat i dispersar-se ràpidament, però no salten com les puces. Moren a temperatures superiors als 50 graus centígrads i són bastant resistents a la dessecació. Per sota de 10°C o a més de 37°, els ous de Cimex lectularius i Cimex hemipterus no són viables. S'ha comprovat experimentalment que hi ha soques de C. lectularius resistents als piretroides i tolerants als dessecants de gel de sílice en pols i que els exemplars adults d'aquesta espècie modifiquen la seva conducta locomotriu en funció del tipus d'insecticida pulverulent al qual es veuen exposats. A banda d'algunes excepcions, el temps de contacte entre les xinxes i el cos de l'hoste humá és curt, ja que després d'obtenir l'aliment tornen de seguida als seus amagatalls. Quan s'esclafen emeten un líquid pudent, el qual conté una petita quantitat d'òxid nítric. En cas de perill, tant Cimex lectularius com Cimex hemipterus, alliberen unes feromones específiques. Cimex hemipterus té la mateixa capacitat per infestar els dormitoris dels habitatges que Cimex lectularius. La coïssor de les picades de xinxa pot causar insomni en els individus no acostumats a dormir en aquestes condicions. Les exúvies i deposicions de les xinxes domèstiques tenen una olor característica que permet, emprant diversos mètodes, la detecció dels llocs on es refugien. L'ús de gossos especialment ensinistrats té utilitat per localitzar exemplars vius i ous viables d'aquest ectoparàsit en grans superfícies, com ara hotels, vaixells o edificis d'apartaments.
Les xinxes, com les puces, tendeixen a desaparèixer durant temps de pau i abundància. Tornen a aparèixer, però, en temps de guerra i crisis a causa principalment de l'augment de la pobresa i d'una reducció en els nivells d'higiene. Això implica la necessitat periòdica d'intensificar les mesures per controlar-les a nivell global. De tota manera, degut a l'increment de la urbanització i la mobilitat i les restriccions en l'ús d'alguns insecticides molt efectius (com ara alguns neonicotinoides i piretroides, per motius de salut ambiental) les xinxes han reeixit arreu del món durant els darrers anys, incloent els països més rics, afectant molts establiments hotelers, transbordadors i vaixells de creuer, oficines i fins i tot hospitals. Recollir mobles o objectes domèstics del carrer és una costum que pot causar fàcilment la infestació de la pròpia llar. Una mesura molt recomanable abans de tornar d'un viatge és inspeccionar curosament els equipatges i l'habitació on s'ha dormit. Avui dia, un dels mètodes de control de la xinxa dels llits més pràctic i segur és la dispersió de pols de terra de Sommières (una argila natural que sol utilitzar-se com a llevataques en sec) en les zones infestades. Experimentalment, l'eliminació del bacteri endosimbiòtic intracel·lular i cosmopolita Wolbachia present en les xinxes aconsegueix reduir el nombre d'ous de les postes, la mida dels exemplars adults i el temps de vida d'aquests. La interrupció de les interaccions nutricionals simbiòtiques entre Wolbachia i Cimex lectularius pot ser un nou mètode de control biològic de la xinxa domèstica. També segons treballs de laboratori, un bioinsecticida elaborat amb espores del fong ascomicet entomopatogen Beauveria bassiana ha demostrat la seva capacitat letal contra aquest insecte hematòfag emprant determinades dosis i estratègies d'aplicació. Ara per ara, la dietiltoluamida (DEET) és el repel·lent de xinxes més efectiu. El benzoat de metil i els seus anàlegs estructurals són una bona opció contra les xinxes de llit refractàries a la DEET.
El caçador emmascarat (Reduvius personatus) és un dels enemics naturals de la xinxa comuna.

## Reproducció

Les xinxes es reprodueixen per inseminació traumàtica. En lloc d'introduir els seus genitals a l'aparell genital de la femella, com s'acostuma a fer en la còpula, els mascles perforen les femelles amb els seus genitals hipodèrmics i hi ejaculen dins. Les nimfes eviten la penetració, que podria trencar la seva feble cutícula, alliberant feromones antiafrodisíaques. Al llarg de la seva vida, la femella pon entre 200 i 500 ous, de 20 a 50 en una posta. El nombre d'ous mascles i d'ous femelles és similar. En condicions òptimes, un 60 per cent dels ous eclosiona sis dies després de la posta i més d'un 90 per cent després de nou dies. D'igual manera que Cimex hemipterus, el seu cicle vital té cinc fases, cadascuna de les quals necessita una ingesta de sang per tal de mudar a l'estadi posterior. Des de la dècada de 1940, ambdues espècies han desenvolupat múltiples mecanismes de resistència als pesticides. Les xinxes dels llits són molt resilients a la depressió endogàmica.

## Efecte sobre els humans
### Picades

En la majoria dels casos s'observa una petita marca, dura, protruient i eritematosa que apareix al lloc de cada picada. Sol anar acompanyada de prurigen, que dura d'unes quantes hores a pocs dies, i en algunes ocasions del desenvolupament d'una urticària local o generalitzada. Les marques no tenen un punt vermell en el centre com és característic de les picades de puces i sovint es distribueixen linealment o en ziga-zaga. Alguna vegada, el trajecte de les picades sobre la superfície corporal és força atípic. La dermatoscòpia de llum reflexa és un mètode senzill i útil per visualitzar clarament les picades de la xinxa domèstica. La sensibilitat de cada persona a les picades és molt heterogènia, oscil·lant entre l'absència de reaccions visibles a la pell (entorn a un 25 per cent dels casos) i el desenvolupament diferit en ella de flictenes prominents, fet que dificulta la precisió del diagnòstic de visu precoç. A vegades, es poden confondre amb lesions cutànies causades per determinades malalties autoimmunitàries o d'origen infecciós, com ara l'herpes simple o la varicel·la. Alguns individus responen a la infestació per les xinxes de llit (també anomenada cimicosi) amb depressió, ansietat, somatització, al·lucinacions tàctils, fòbia, estrès i trastorns del son. També es poden produir otitis quan les nimfes del paràsit penetren dins del conducte auditiu extern, infeccions de la pell i cicatrius en rascar les picades de les xinxes o, excepcionalment, aparèixer de manera associada una endocarditis infecciosa mitral per Staphylococcus aureus. Els professionals d'Atenció primària són, moltes vegades, els primers en identificar les picades de xinxa. El diagnòstic diferencial de la cimicosi inclou la sarna, l'èctima (una forma d'impetigen), la varicel·la, la dermatitis herpetiforme, el pèmfig herpetiforme, el pemfigoide ampul·lar, les picades de mosquits i les mossegades d'aranyes.

### Tractament

La majoria dels pacients que prenen corticoesteroides sistèmics per a tractar la picor i la cremor associades a les picades de xinxes de llit refereixen que les lesions són poc sensibles a aquest tractament. Els antihistamínics redueixen la picor en alguns casos, però no afecten l'aparició, aspecte i duració de les lesions causades per les picades. Els corticoesteroides tòpics, com la hidrocortisona, són útils per alleugerir els seus símptomes. La doxiciclina, amb independència de la seva activitat antimicrobiana i administrada en dosis adequades, pot eliminar eficaçment tant els exemplars adults com les nimfes de Cimex lectularius.

### Transmissió de malalties

Les xinxes dels llits semblen posseir tots els prerequisits necessaris per a transmetre malalties infeccioses greus d'un hoste a un altre, però no s'ha descrit ni un sol cas d'infecció a través d'aquesta via degut a l'activitat hematòfaga d'aquests artròpodes. Tanmateix, com a mínim, es coneixen vint-i-set patògens (alguns autors afirmen que són més de quaranta) que poden viure a l'interior de les xinxes o en les seves peces bucals. Per això les picades de les xinxes són menys perilloses que les d'altres invertebrats comuns que s'alimenten de sang com la puça o els polls. Tanmateix, la transmissió de la tripanosomosi africana, la febre de les trinxeres, la febre recurrent per Borrelia recurrentis, la rickettsiosi, la bartonel·losi, el mal de Chagas i l'hepatitis B o C podria ser teòricament possible si es donessin determinades condicions amb les prevalences apropiades. Si bé Cimex lectularius s'alimenta preferentment de sang humana, pot algunes vegades infestar de manera transitòria i picar hostes vertebrats alternatius, com petits rosegadors domèstics o gossos i gats de companyia. Aquest fet obra la porta a una adquisició incidental de patògens zoonotics.
El fluid salival injectat per les xinxes dels llits conté substàncies que fan que la pell s'irriti i s'enrogeixi, encara que hi ha notables diferències en el grau i tipus de resposta immunitària individual davant els diversos al·lergogens secretats per les glàndules salivals d'aquest insecte o presents en el seu cos, com ara la histamina i les proteïnes nitroforina i tropomiosina. Eventualment, es produeixen reaccions sistèmiques i hi ha la possibilitat que la saliva de les xinxes pugui provocar urticària papulosa al·lèrgica o xoc anafilàctic en un baix percentatge de persones amb atòpia. Les que prenen medicació anticoagulant poden desenvolupar una erupció petequial. Rares vegades, les xuclades de sang reiterades de les xinxes són l'origen de casos d'anèmia greu. És important identificar i tractar amb antibiòtics orals o tòpics qualsevol infecció bacteriana secundària en les picades.

## Vegeu també

* Cabra (paràsit)
* Zoonosi
* Salut pública
* Infrahabitatge

## Referències

* ↑ El-Bahnasawy, MMM; Morsy, ATA; Khater, MKA; Morsy, TA «Bedbugs (Bed bugs): The Basic Knowledge» (en anglès). J Egypt Soc Parasitol, 2018 Abr; 48 (1), pp: 67-76. ISSN 0253-5890. DOI: 10.21608/jesp.2018.77025 [Consulta: 6 març 2024].
* ↑ Reinhardt, K «Bedbugs» (en anglès). Curr Biol, 2019 Nov 4; 29 (21), pp: R1118-R1119. ISSN 1879-0445. DOI: 10.1016/j.cub.2019.09.052. PMID: 31689392 [Consulta: 6 juliol 2023].
* ↑ Akhoundi, M; Sereno, D; Durand, R; Mirzaei, A; Bruel, C; et al «Bed Bugs (Hemiptera, Cimicidae): Overview of Classification, Evolution and Dispersion» (en anglès). Int J Environ Res Public Health, 2020 Jun 25; 17 (12), pp: 4576. PMID: 32630433. DOI: 10.3390/ijerph17124576. PMC: 7345932 [Consulta: 15 juliol 2023].
* ↑ Lavery, MJ; Parish, LC «Bed bugs revisited» (en anglès). Skinmed, 2011 Gen-Feb; 9 (1), pp: 6-8. ISSN 1540-9740. PMID: 21409956 [Consulta: 13 juliol 2023].
* ↑ Panagiotakopulu, E; Buckland, PC «Cimex lectularius L., the common bed bug from Pharaonic Egypt» (en anglès). Antiquity, 1999 Des; 73 (282), pp: 908-911. ISSN 1745-1744. DOI: 10.1017/S0003598X00065674 [Consulta: 9 abril 2024].
* ↑ Porras Villamil, JP «Chinches de cama: Importancia médica, resurgimiento y una salud» (en castellà). ParaJournal, 2023 Des; 4, pp: 47-156. ISSN 2951-8741 [Consulta: 9 abril 2024].
* ↑ Hentley, WT; Webster, B; Evison, SEF; Siva-Jothy, MT «Bed bug aggregation on dirty laundry: a mechanism for passive dispersal» (en anglès). Sci Rep, 2017 Set 28; 7 (1), pp: 11668. PMID: 28959030. DOI: 10.1038/s41598-017-11850-5. PMC: 5620066 [Consulta: 21 juliol 2023].
* ↑ González-Morales, MA; Thomson, AE; A Petritz, OA; Crespo, R; Haija, A; et al «Systemic veterinary drugs for control of the common bed bug, Cimex lectularius, in poultry farms» (en anglès). Parasit Vectors, 2022 Nov 17; 15 (1), pp: 431. PMID: 36397113. DOI: 10.1186/s13071-022-05555-6. PMC: 9670615 [Consulta: 5 març 2024].
* ↑ Hwang, SW; Svoboda, TJ; De Jong, IJ; Kabasele, KJ; Gogosis, E «Bed Bug Infestations in an Urban Environment» (en anglès). Emerg Infect Dis, 2005 Abr; 11 (4), pp: 533-538. PMID: 15829190. DOI: 10.3201/eid1104.041126. PMC: 3320350 [Consulta: 22 abril 2024].
* ↑ Criado, PR; Belda Junior, W; Fachini Jardim Criado, R; Vasconcelos e Silva, R; Vasconcellos, C «Bedbugs (Cimicidae infestation): the worldwide renaissance of an old partner of human kind» (en anglès). Braz J Infect Dis, 2011 Gen-Feb; 15 (1), pp: 74-80. ISSN 1678-4391. DOI: 10.1016/s1413-8670(11)70144-1. PMID: 21412594 [Consulta: 5 març 2024].
* ↑ Liu, F; Liu, N «Human Odorant Reception in the Common Bed Bug, Cimex lectularius» (en anglès). Sci Rep, 2015 Nov 2; 5, pp: 15558. PMID: 26522967. DOI: 10.1038/srep15558. PMC: 4629130 [Consulta: 6 març 2024].
* ↑ Harraca, V; Ryne, C; Birgersson, G; Ignell, R «Smelling your way to food: can bed bugs use our odour?» (en anglès). J Exp Biol, 2012 Feb 15; 215 (Pt 4), pp: 623-629. ISSN 1477-9145. DOI: 10.1242/jeb.065748. PMID: 22279069 [Consulta: 5 març 2024].
* ↑ Gaire, S; Schal, C; Mick, R; DeVries, Z «The Role of Antennae in Heat Detection and Feeding Behavior in the Bed Bug (Hemiptera: Cimicidae)» (en anglès). J Econ Entomol, 2020 Des 9; 113 (6), pp: 2858-2863. PMID: 33128451. DOI: 10.1093/jee/toaa250. PMC: 7724749 [Consulta: 29 març 2024].
* ↑ Cooper, R; Wang, C; Singh, N «Mark-Release-Recapture Reveals Extensive Movement of Bed Bugs (Cimex lectularius L.) within and between Apartments» (en anglès). PLoS One, 2015 Set 9; 10 (9), pp: e0136462. PMID: 26352145. DOI: 10.1371/journal.pone.0136462. PMC: 4564232 [Consulta: 21 juliol 2023].
* ↑ Ashbrook, AR; Scharf, ME; Bennett, GW; Gondhalekar, AD «Bed bugs (Cimex lectularius L.) exhibit limited ability to develop heat resistance» (en anglès). PLoS One, 2019 Feb 7; 14 (2), pp: e0211677. PMID: 30731005. DOI: 10.1371/journal.pone.0211677. PMC: 6366730 [Consulta: 6 març 2024].
* ↑ Cannet, A; Akhoundi, M; Berenger, JM; Michel, G; et al «A review of data on laboratory colonies of bed bugs (Cimicidae), an insect of emerging medical relevance» (en anglès). Parasite, 2015; 22, pp: 21. PMID: 26091944. DOI: 10.1051/parasite/2015021. PMC: 4475256 [Consulta: 25 març 2024].
* ↑ Benoit, JB «Stress Tolerance of Bed Bugs: A Review of Factors That Cause Trauma to Cimex lectularius and C. Hemipterus» (en anglès). Insects, 2011 Abr 29; 2 (2), pp: 151-172. PMID: 26467619. DOI: 10.3390/insects2020151. PMC: 4553455 [Consulta: 3 novembre 2024].
* ↑ Lilly, DG; Webb, CE; Doggett, SL «Evidence of Tolerance to Silica-Based Desiccant Dusts in a Pyrethroid-Resistant Strain of Cimex lectularius (Hemiptera: Cimicidae)» (en anglès). Insects, 2016 Des 9; 7 (4), pp: 74. PMID: 27941664. DOI: 10.3390/insects7040074. PMC: 5198222 [Consulta: 3 novembre 2024].
* ↑ Agnew, JL; Romero, A «Behavioral Responses of the Common Bed Bug, Cimex lectularius, to Insecticide Dusts» (en anglès). Insects, 2017 Ag 8; 8 (3), pp: 83. PMID: 28786920. DOI: 10.3390/insects8030083. PMC: 5620703 [Consulta: 28 juliol 2023].
* ↑ Harrison, IS; Stein, AP; Zeb, L; Radhakrishnan, NS «Bed bug (Cimex spp.) colonization of human host» (en anglès). JAAD Case Rep, 2022 Mar 22; 23, pp: 103-105. PMID: 35495968. DOI: 10.1016/j.jdcr.2022.03.003. PMC: 9039859 [Consulta: 6 agost 2023].
* ↑ Araujo, RN; Costa, FS; Gontijo, NF; Gonçalves, TCM; Pereira, MH «The feeding process of Cimex lectularius (Linnaeus 1758) and (Fabricius 1803) on different bloodmeal sources» (en anglès). J Insect Physiol, 2009 Des; 55 (12), pp: 1151-1157. ISSN 1879-1611. DOI: 10.1016/j.jinsphys.2009.08.011. PMID: 19712677 [Consulta: 15 juliol 2024].
* ↑ Badgandi, HB; Weichsel, A; Montfort, WR «Nitric oxide delivery and heme-assisted S-nitrosation by the bedbug nitrophorin» (en anglès). J Inorg Biochem, 2023 Set; 246, pp: 112263. PMID: 37290359. DOI: 10.1016/j.jinorgbio.2023.112263. PMC: 10332259 [Consulta: 18 octubre 2024].
* ↑ Dery, M; Arriola, K; Lee, CY; Choe, DH «Ontogenesis of Aldehyde Pheromones in Two Synanthropic Bed Bug Species (Heteroptera: Cimicidae)» (en anglès). Insects, 2020 Nov 5; 11 (11), pp: 759. PMID: 33167323. DOI: 10.3390/insects11110759. PMC: 7694374 [Consulta: 29 setembre 2024].
* ↑ Kong, D; Han, D; Zhai, R; Wang, C; Zhang, J; Xia, Y; Nian, X; et al «A Case Study on Tropical Bed Bug, Cimex hemipterus (Hemiptera: Cimicidae) Infestation and Management in Dormitories» (en anglès). J Econ Entomol, 2023 Feb 10; 116 (1), pp: 5-11. ISSN 1938-291X. DOI: 10.1093/jee/toac055. PMID: 35511752 [Consulta: 29 setembre 2024].
* ↑ Pandey, N «Good night, sleep tight, don't let the bed bugs bite» (en anglès). Br J Gen Pract, 2005 Nov; 55 (520), pp: 887. ISSN 1478-5242. PMC: 1570782. PMID: 16282016 [Consulta: 6 juliol 2023].
* ↑ Vaidyanathan, R; Feldlaufer, MF «Bed Bug Detection: Current Technologies and Future Directions» (en anglès). Am J Trop Med Hyg, 2013 Abr; 88 (4), pp: 619-625. PMID: 23553226. DOI: 10.4269/ajtmh.12-0493. PMC: 3617843 [Consulta: 30 març 2024].
* ↑ Pfiester, M; Koehler, PG; Pereira, RM «Ability of bed bug-detecting canines to locate live bed bugs and viable bed bug eggs» (en anglès). J Econ Entomol, 2008 Ag; 101 (4), pp: 1389-1396. ISSN 0022-0493. DOI: 10.1603/0022-0493(2008)101[1389:aobbct]2.0.co;2. PMID: 18767752 [Consulta: 16 abril 2024].
* ↑ Doggett, SL; Dwyer, DE; Peñas, PF; Russell, RC «Bed Bugs: Clinical Relevance and Control Options» (en anglès). Clin Microbiol Rev, 2012 Gen; 25 (1), pp: 164-192. PMID: 22232375. DOI: 10.1128/CMR.05015-11. PMC: 3255965 [Consulta: 6 juliol 2023].
* ↑ Doggett, SL; Lee, CY «Historical and Contemporary Control Options Against Bed Bugs, Cimex spp.» (en anglès). Annu Rev Entomol, 2023 Gen 23; 68, pp: 169-190. PMID: 36198396. DOI: 10.1146/annurev-ento-120220-015010. ISSN: 1545-4487 [Consulta: 22 juliol 2023].
* ↑ Abejuela-Matt, VL «Bedbugs Biting Back? A Multifactorial Consideration of Bedbug Resurgence» (en anglès). J Patient Cent Res Rev, 2014 Maig 23; 1 (2), pp: 93-98. ISSN 2330-0698. DOI: 10.17294/2330-0698.1018 [Consulta: 5 juliol 2024].
* ↑ Crawley, SE; Gordon, JR; Kowles, KA; Potter, MF; Haynes, KF «Impact of sublethal exposure to a pyrethroid-neonicotinoid insecticide on mating, fecundity and development in the bed bug Cimex lectularius L. (Hemiptera: Cimicidae)» (en anglès). PLoS One, 2017 Maig 10; 12 (5), pp: e0177410. PMID: 28489937. DOI: 10.1371/journal.pone.0177410. PMC: 5425214 [Consulta: 22 juliol 2023].
* ↑ Fuentes Ferrer, MV; Sainz-Elipe, S «La chinche de cama, ¿un ectoparásito emergente?» (en castellà). Enf Emerg, 2005 Jul-Set; 7 (3), pp: 87-88. ISSN 2310-2799 [Consulta: 8 juliol 2023].
* ↑ Scarpino, SV; Althouse, BM «Uncovering the hidden cost of bed bugs» (en anglès). Proc Natl Acad Sci USA, 2019 Abr 9; 116 (15), pp: 7160-7162. PMID: 30902893. DOI: 10.1073/pnas.1902404116. PMC: 6462087 [Consulta: 6 juliol 2023].
* ↑ Delaunay, P «Human travel and traveling bedbugs» (en anglès). J Travel Med, 2012 Des; 19 (6), pp: 373-379. ISSN 1708-8305. DOI: 10.1111/j.1708-8305.2012.00653.x. PMID: 23379708 [Consulta: 6 juliol 2023].
* ↑ Mouchtouri, VA; Anagnostopoulou, R; Samanidou-Voyadjoglou, A; Theodoridou, K; Hatzoglou, C; et al «Surveillance study of vector species on board passenger ships. Risk factors related to infestations» (en anglès). BMC Public Health, 2008 Mar 27; 8, pp: 100. PMID: 18371217. DOI: 10.1186/1471-2458-8-100. PMC: 2359741 [Consulta: 10 setembre 2024].
* ↑ Sked, S; Wang, C; Levy, M; Hacker, K «A Case Study of Cimex lectularius L. (Hemiptera: Cimicidae) Infestations in an Office Environment» (en anglès). J Econ Entomol, 2019 Ag 3; 112 (4), pp: 1821-1830. ISSN 1938-291X. DOI: 10.1093/jee/toz108. PMID: 31034568 [Consulta: 19 març 2023].
* ↑ Sabou, M; Imperiale, DG; Andrès, E; Abou-Bacar, A; Foeglé, J; et al «Bed bugs reproductive life cycle in the clothes of a patient suffering from Alzheimer's disease results in iron deficiency anemia» (en anglès). Parasite, 2013; 20, pp: 16. PMID: 23673315. DOI: 10.1051/parasite/2013018. PMC: 3718524 [Consulta: 6 juliol 2023].
* ↑ Porras Villamil, JF «Estudio epidemiológico de brotes recientes de chinche de cama, Cimex spp., en Colombia y en España -Tesi doctoral-» (en castellà). Departament de Farmàcia i Tecnologia Farmacèutica i Parasitologia, Universitat de València, 2023; Des 14, RODERIC:10550/91607, pp: 401 [Consulta: 9 novembre 2024].
* ↑ Porras Villamil, JF; Olivera, MJ «Bedbug (Cimex lectularius) infestations in Colombia. Report of two cases» (en anglès). Cas Rep, 2023 Des 26; 9 (2), pp: 1-11. DOI: 10.15446/cr.v9n2.97456. ISSN: 2462-8522 [Consulta: 9 novembre 2024].
* ↑ Oumarou, HA; Hima, HT; Berenger, JM; Michel, G; Grauby, O; et al «Bed bug control with various dusts: Efficacy comparison between silicon dioxide, diatomaceous earth, and Sommières earth» (en anglès). Parasite, 2024; 31, pp: 41. PMID: 39052011. DOI: 10.1051/parasite/2024040. PMC: 11271705 [Consulta: 24 setembre 2024].
* ↑ Sakamoto, JM; Rasgon, JL «Geographic Distribution of Wolbachia Infections in Cimex lectularius (Heteroptera: Cimicidae)» (en anglès). J Med Entomol, 2006 Jul; 43 (4), pp: 696-700. ISSN 1938-2928. DOI: 10.1603/0022-2585(2006)43[696:GDOWII]2.0.CO;2. PMID: 16892626 [Consulta: 2 octubre 2024].
* ↑ Fisher, ML; Watson, DW; Osborne, JA; Mochizuki, H; et al «Growth kinetics of endosymbiont Wolbachia in the common bed bug, Cimex lectularius» (en anglès). Sci Rep, 2018 Jul 30; 8 (1), pp: 11444. PMID: 30061694. DOI: 10.1038/s41598-018-29682-2. PMC: 6065412 [Consulta: 2 octubre 2024].
* ↑ Hickin, ML; Kakumanu, ML; Schal, C «Effects of Wolbachia elimination and B-vitamin supplementation on bed bug development and reproduction» (en anglès). Sci Rep, 2022 Jun 17; 12 (1), pp: 10270. PMID: 35715692. DOI: 10.1038/s41598-022-14505-2. PMC: 9205976 [Consulta: 2 octubre 2024].
* ↑ Poulain, M; Rosinski, E; Henri, H; Balmand, S; Delignette-Muller, ML; Heddi, A; Lasseur, R; et al «Development, feeding, and sex shape the relative quantity of the nutritional obligatory symbiont Wolbachia in bed bugs» (en anglès). Front Microbiol, 2024 Maig 7; 15, pp: 1386458. PMID: 38774500. DOI: 10.3389/fmicb.2024.1386458. PMC: 11106466 [Consulta: 2 octubre 2024].
* ↑ Barbari, AM; Bellicanta, GS; Osborne, JA; Schal, C; Jenkins, NE «Susceptibility of insecticide-resistant bed bugs (Cimex lectularius) to infection by fungal biopesticide» (en anglès). Pest Manag Sci, 2017 Ag; 73 (8), pp: 1568-1573. ISSN 1526-498X. DOI: 10.1002/ps.4576. PMID: 28321982 [Consulta: 3 octubre 2024].
* ↑ Aak, A; Hage, M; Rukke, BA «Biological control of Cimex lectularius with Beauveria bassiana: Effects of substrate, dosage, application strategy, and bed bug physiology» (en anglès). Pest Manag Sci, 2023 Nov; 79 (11), pp: 4599-4606. ISSN 1526-498X. DOI: 10.1002/ps.7659. PMID: 37432134 [Consulta: 3 octubre 2024].
* ↑ Wang, C; Lü, L; Zhang, A; Liu, C «Repellency of selected chemicals against the bed bug (Hemiptera: Cimicidae)» (en anglès). J Econ Entomol, 2013 Des; 106 (6), pp: 2522-2529. ISSN 1938-291X. DOI: 10.1603/ec13155. PMID: 24498754 [Consulta: 10 octubre 2024].
* ↑ Strickland, J; Larson, NR; Feldlaufer, M; Zhang, A «Characterizing Repellencies of Methyl Benzoate and Its Analogs against the Common Bed Bug, Cimex lectularius» (en anglès). Insects, 2022 Nov 17; 13 (11), pp: 1060. PMID: 36421963. DOI: 10.3390/insects13111060. PMC: 9697005 [Consulta: 29 octubre 2023].
* ↑ Javahery, M «Natural history of Reduvius personatus Linnaeus (Hemiptera: Heteroptera: Reduviidae) in North America» (en anglès). Mun Ent Zool, 2013 Jun; 8 (2), pp: 685-703. ISSN 1306-3022 [Consulta: 2 octubre 2023].
* ↑ Villalobos, G; Alejandre-Aguilar, R; Martínez-Hernández, F «Reduvius personatus (Hemiptera: Reduviidae) in a community of Oaxaca state, Mexico» (en anglès). J Vector Ecol, 2013 Jun; 38 (1), pp: 188-189. ISSN 1948-7134. DOI: 10.1111/j.1948-7134.2013.12026.x. PMID: 23701625 [Consulta: 6 juliol 2023].
* ↑ Stutt, AD; Siva-Jothy, MT «Traumatic insemination and sexual conflict in the bed bug Cimex lectularius» (en anglès). Proc Natl Acad Sci USA, 2001 Maig 8; 98 (10), pp: 5683-5687. PMID: 11331783. DOI: 10.1073/pnas.101440698. PMC: 33273 [Consulta: 9 juliol 2023].
* ↑ Siva-Jothy, MT «Trauma, disease and collateral damage: conflict in cimicids» (en anglès). Philos Trans R Soc Lond B Biol Sci, 2006 Feb 28; 361 (1466), pp: 269-275. PMID: 16612886. DOI: 10.1098/rstb.2005.1789. PMC: 1569606 [Consulta: 22 abril 2024].
* ↑ Haynes, KF; Goodman, MH; Potter, MF «Bed bug deterrence» (en anglès). BMC Bio, 2010 Set 9; 8, pp: 117. PMID: 20828375. DOI: 10.1186/1741-7007-8-117. PMC: 2936290 [Consulta: 8 març 2024].
* ↑ Miller, DM «Biologia y Comportamiento de los chinches» (en castellà). Virginia Department of Agriculture and Consumer Services, 2013; Maig 10, pàgs: 4 [Consulta: 23 agost 2024].
* ↑ Harlan, H «Bed Bugs 101: the Basics of Cimex lectularius» (en anglès). Am Entomol, 2006 Abr; 52 (2), pp: 99-101. ISSN 1046-2821. DOI: 10.1093/ae/52.2.99 [Consulta: 10 juliol 2023].
* ↑ Dang, K; Doggett, SL; Singham, GV; Lee, CY «Insecticide resistance and resistance mechanisms in bed bugs, Cimex spp. (Hemiptera: Cimicidae)» (en anglès). Parasit Vectors, 2017 Jun 29; 10 (1), pp: 318. PMID: 28662724. DOI: 10.1186/s13071-017-2232-3. PMC: 5492349 [Consulta: 6 juliol 2023].
* ↑ Fountain, T; Butlin, RK; Reinhardt, K; Otti, O «Outbreeding effects in an inbreeding insect, Cimex lectularius» (en anglès). Ecol Evol, 2015 Gen; 5 (2), pp: 409-418. PMID: 25691967. DOI: 10.1002/ece3.1373. PMC: 4314272 [Consulta: 30 març 2023].
* ↑ Vera, CI; Orduna, T; Bermejo, A; Leiro, V; Maronna, E «Dermatosis por picaduras de cimícidos (chinches de cama)» (en castellà). Dermatol Argent, 2012 Jul-Ag; 18 (4), pp: 295-300. ISSN 1669-1636 [Consulta: 8 juliol 2023].
* ↑ Leung, AKC; Barankin, B; Leong, KF «Pruritic erythematous papules in a previously well teenager» (en anglès). Paediatr Child Health, 2018 Abr; 23 (2), pp: 119-121. PMID: 29686497. DOI: 10.1093/pch/pxx173. PMC: 5905377 [Consulta: 16 juliol 2023].
* ↑ Kohn, D «Cimicosis» (en anglès). Dtsch Arztebl Int, 2019 Mar 8; 116 (11), pp: 194. PMID: 31014457. DOI: 10.3238/arztebl.2019.0194b. PMC: 6503173 [Consulta: 5 juliol 2023].
* ↑ Goddard, J; de Shazo, R «Bed Bugs (Cimex lectularius) and Clinical Consequences of Their Bites» (en anglès). JAMA, 2009 Abr 1; 301 (13), pp: 1358-1366. ISSN 1538-3598. DOI: 10.1001/jama.2009.405. PMID: 19336711 [Consulta: 7 maig 2023].
* ↑ Fésűs, L; Jobbágy, A; Kiss, N; Horváth, E; Avci, P; Lukács, A; et al «Dermatologic aspects of bed bug epidemic: an atlas of differential diagnosis» (en anglès). Postepy Dermatol Alergol, 2021 Abr; 38 (2), pp: 184-192. PMID: 36751539. DOI: 10.5114/ada.2021.106194. PMC: 9880782 [Consulta: 5 juliol 2023].
* ↑ Orita, A; Miyauchi, T; Ujiie, I; Ujiie, H «Characteristic Linear and Zigzag Purpuric Lesions in a Patient with Long-term and Repeated Exposure to Bedbug Bites» (en anglès). Acta Derm Venereol, 2022 Mar 8; 102, pp: adv00661. PMID: 35199182. DOI: 10.2340/actadv.v102.753. PMC: 9631258 [Consulta: 2 setembre 2024].
* ↑ Monroe, J «Atypical linear configuration of bedbug bites in an eight-year-old boy: a case report and overview of cimicosis» (en anglès). J Clin Aesthet Dermatol, 2020 Jun; 13 (Supl 6), pp: S26-S29. ISSN 2689-9175. PMC: 7710293. PMID: 33282107 [Consulta: 25 octubre 2024].
* ↑ Jakhar, D; Kaur, I «Entomodermoscopy: A tool for hunting bed bug» (en anglès). Indian J Dermatol Venereol Leprol, 2019 Nov-Des; 85 (6), pp: 615-616. ISSN 0973-3922. DOI: 10.4103/ijdvl.IJDVL_791_17. PMID: 30117460 [Consulta: 5 març 2024].
* ↑ Abd Rahim, AH; Ahmad, AH; Zahran, Z; Ab Majid, AH «Human skin reactions towards bites of tropical bed bug, Cimex hemipterus F. (Hemiptera: Cimicidae): A preliminary case study» (en anglès). Asian Pac J Trop Dis, 2016 Maig; 6 (5), pp: 366-371. ISSN 2222-1808. DOI: 10.1016/S2222-1808(15)61049-0 [Consulta: 18 novembre 2024].
* ↑ Reinhardt, K; Kempke, D; Naylor, RA; Siva-Jothy, MT «Sensitivity to bites by the bedbug, Cimex lectularius» (en anglès). Med Vet Entomol, 2009 Jun; 23 (2), pp: 163-166. PMID: 19292820. DOI: 10.1111/j.1365-2915.2008.00793.x. ISSN: 1365-2915 [Consulta: 9 agost 2023].
* ↑ Morgado-Carrasco, D; Riquelme-Mc Loughlin, C; Iranzo, P «Picaduras de insecto diagnosticadas inicialmente como varicela» (en anglès). Aten Primaria, 2018 Ag-Set; 50 (7), pp: 448-449. PMID: 29801979. DOI: 10.1016/j.aprim.2018.01.008. PMC: 6836976 [Consulta: 25 juliol 2023].
* ↑ Sheele, JM; Crandall, C; Chang, BF; Arko, BL; et al «Cimicosis in Persons Previously Fed Upon by Bed Bugs» (en anglès). Cureus, 2019 Oct 18; 11 (10), pp: e5941. PMID: 31799083. DOI: 10.7759/cureus.5941. PMC: 6860660 [Consulta: 6 juliol 2023].
* ↑ Susser, SR; Perron, S; Fournier, M; Jacques, L; Denis, G; et al «Mental health effects from urban bed bug infestation (Cimex lectularius L.): a cross-sectional study» (en anglès). BMJ Open, 2012 Set 25; 2 (5), pp: e000838. PMID: 23015597. DOI: 10.1136/bmjopen-2012-000838. PMC: 3467661 [Consulta: 6 juliol 2023].
* ↑ Ashcroft, R; Seko, Y; Chan, LF; Dere, J; et al «The mental health impact of bed bug infestations: a scoping review» (en anglès). Int J Public Health, 2015 Nov; 60 (7), pp: 827-837. ISSN 1661-8556. DOI: 10.1007/s00038-015-0713-8. PMID: 26298442 [Consulta: 2 setembre 2024].
* ↑ Goddard, J; de Shazo, R «Psychological effects of bed bug attacks (Cimex lectularius L.)» (en anglès). Am J Med, 2012 Gen; 125 (1), pp: 101-103. ISSN 1555-7162. DOI: 10.1016/j.amjmed.2011.08.010. PMID: 22195533 [Consulta: 6 juliol 2023].
* ↑ Fung, EHC; Chiu, SW; Lam, HM; Chung, RYN; Wong, SYS; et al «The Impact of Bedbug (Cimex spp.) Bites on Self-Rated Health and Average Hours of Sleep per Day: A Cross-Sectional Study among Hong Kong Bedbug Victims» (en anglès). Insects, 2021 Nov 14; 12 (11), pp: 1027. PMID: 34821827. DOI: 10.3390/insects12111027. PMC: 8623092 [Consulta: 6 juliol 2023].
* ↑ Cimolai, N; Cimolai, TL «Otitis from the Common Bedbug» (en anglès). J Clin Aesthet Dermatol, 2012 Des; 5 (12), pp: 43-45. PMID: 23277805. ISSN: 1941-2789. PMC: 3533324 [Consulta: 6 juliol 2023].
* ↑ Ennis, AC; Pearson-Shaver, AL «Bedbug Bites» (en anglès). StatPearls [Internet]. StatPearls Publishing LLC, 2022 Ag 1; NBK3255965 (rev), pàgs: 5. PMID: 30844155 [Consulta: 5 juliol 2023].
* ↑ Amoateng, R; Attah, A; Ahmed, I; Min, Z; Paulson, M «Staphylococcus aureus native mitral valve endocarditis associated with bed bug bites - A case report and review of the literature» (en anglès). IDCases, 2022 Maig 20; 29, pp: e01517. PMID: 35663609. DOI: 10.1016/j.idcr.2022.e01517. PMC: 9160770 [Consulta: 7 juliol 2023].
* ↑ Escartín Paredes, P; Riego Martínez, A; Delgado Miquel, M; Sánchez Pina, C «No me chinches: cómo reconocer y manejar las picaduras y plagas de chinches de cama desde nuestra consulta de Pediatría de Atención Primaria» (en castellà). Rev Pediatr Aten Primaria, 2022 Mar; 24 (Supl 31), pp: e149-e150. ISSN 2174-9183 [Consulta: 20 setembre 2024].
* ↑ Bello-Hernández, Y; García-Valdés, L; Arenas, R «Prúrigo de llegada: caso clínico de cimiciasis y revisión de la literatura» (en castellà). Dermatología CMQ, 2017 Jul-Set; 15 (3), pp: 168-172. ISSN 2007-4174 [Consulta: 19 març 2024].
* ↑ Babiano Fernández, MA «Ectima» (en castellà). Semergen, 2015 Nov-Des; 41 (8), pp: e84-e85. ISSN 1578-8865. DOI: 10.1016/j.semerg.2014.09.008. PMID: 25450437 [Consulta: 2 maig 2024].
* ↑ Karray, M; Badri, T «Pemphigus Herpetiformis» (en anglès). StatPearls [Internet]. StatPearls Publishing LLC, 2023 Jul 17; NBK482415 (rev), pàgs: 5. PMID: 29494022 [Consulta: 2 maig 2024].
* ↑ Wieczorek, A; Szepietowski, J; Łoza, K; Bizoń, K; Lanckorońska, J; et al «Bed bug bites mimicking bullous pemphigoid: A report of two cases» (en anglès). Przegl Dermatol, 2016; 103 (4), pp: 281-284. ISSN 2084-9893. DOI: 10.5114/dr.2016.61775 [Consulta: 7 maig 2024].
* ↑ Zúñiga Carrasco, IR; Caro Lozano, J «Chinches de la cama: una ectoparasitosis intradomiciliaria subestimada» (en castellà). Rev Enfer Infec Pediatr, 2012 Abr-Jun; 26 (101), pp: 178-184. ISSN 1405-0749 [Consulta: 16 març 2024].
* ↑ Ibrahim, O; Syed, UM; Tomecki, KJ «Bedbugs: Helping your patient through an infestation» (en anglès). Cleve Clin J Med, 2017 Mar; 84 (3), pp: 207-211. ISSN 1939-2869. DOI: 10.3949/ccjm.84a.15024. PMID: 28322676 [Consulta: 8 març 2024].
* ↑ Studdiford, JS; Conniff, KM; Trayes, KP; Tully, AS «Bedbug infestation» (en anglès). Am Fam Physician, 2012 Oct 1; 86 (7), pp: 653-658. ISSN 1532-0650. PMID: 23062093 [Consulta: 5 juliol 2023].
* ↑ Pietri, JE; Liang, D «Insecticidal Activity of Doxycycline against the Common Bedbug» (en anglès). Antimicrob Agents Chemother, 2020 Abr 21 ;64 (5), pp: e00005-e000020. PMID: 32122896. DOI: 10.1128/AAC.00005-20. PMC: 7179621 [Consulta: 10 juliol 2023].
* ↑ High, WA «Bedbugs: Awareness is key» (en anglès). Cleve Clin J Med, 2017 Mar; 84 (3), pp: 212-213. ISSN 1939-2869. DOI: 10.3949/ccjm.84a.17001. PMID: 28322673 [Consulta: 6 juliol 2023].
* ↑ Delaunay, P; Blanc, V; Del Giudice, P; Levy-Bencheton, A; Chosidow, O; et al «Bedbugs and infectious diseases» (en anglès). Clin Infect Dis, 2011 Gen 15; 52 (2), pp: 200-210. PMID: 21288844. DOI: 10.1093/cid/ciq102. PMC: 3060893 [Consulta: 4 abril 2023].
* ↑ Akhoundi, M; Zumelzu, C; Sereno, D; Marteau, A; Brun, S; et al «Bed Bugs (Hemiptera, Cimicidae): A Global Challenge for Public Health and Control Management» (en anglès). Diagnostics (Basel), 2023 Jul 5; 13 (13), pp: 2281. PMID: 37443675. DOI: 10.3390/diagnostics13132281. PMC: 10340649 [Consulta: 2 agost 2023].
* ↑ Bitam, I; Dittmar, K; Parola, P; Whiting, MF; Raoult, D «Fleas and flea-borne diseases» (en anglès). Int J Infect Dis, 2010 Ag; 14 (8), pp: e667-e676. PMID: 20189862. DOI: 10.1016/j.ijid.2009.11.011. ISSN: 1878-3511 [Consulta: 9 juliol 2023].
* ↑ Badiaga, S; Brouqui, P «Human louse-transmitted infectious diseases» (en anglès). Clin Microbiol Infect, 2012 Abr; 18 (4), pp: 332-327. PMID: 22360386. DOI: 10.1111/j.1469-0691.2012.03778.x. ISSN: 1469-0691 [Consulta: 9 juliol 2023].
* ↑ Leulmi, H; Bitam, I; Berenger, JM; Lepidi, H; Rolain, JM; Almeras, L; et al «Competence of Cimex lectularius Bed Bugs for the Transmission of Bartonella quintana, the Agent of Trench Fever» (en anglès). PLoS Negl Trop Dis, 2015 Maig 22; 9 (5), pp: e0003789. PMID: 26000974. DOI: 10.1371/journal.pntd.0003789. PMC: 4441494 [Consulta: 6 març 2024].
* ↑ El Hamzaoui, B; Laroche, M; Bechah, Y; Bérenger, JM; Parola, P «Testing the Competence of Cimex lectularius Bed Bugs for the Transmission of Borrelia recurrentis, the Agent of Relapsing Fever» (en anglès). Am J Trop Med Hyg, 2019 Jun; 100 (6), pp: 1407-1412. PMID: 30938280. DOI: 10.4269/ajtmh.18-0804. PMC: 6553891 [Consulta: 13 maig 2024].
* ↑ Potts, R; Molina, I; Sheele, JM; Pietri, JE «Molecular detection of Rickettsia infection in field-collected bed bugs» (en anglès). New Microbes New Infect, 2020 Gen 7; 34, pp: 100646. PMID: 32025311. DOI: 10.1016/j.nmni.2019.100646. PMC: 6997558 [Consulta: 5 març 2024].
* ↑ Sheele, JM; Libertin, CR; Pritt, BS; Wysokinska, EM; Pietri, JE «Investigating the association of bed bugs with infectious diseases: A retrospective case-control study» (en anglès). Heliyon, 2021 Oct 1; 7 (10), pp: e08107. PMID: 34765758. DOI: 10.1016/j.heliyon.2021.e08107. PMC: 8569396 [Consulta: 5 octubre 2024].
* ↑ Salazar, R; Castillo-Neyra, R; Tustin, AW; Borrini-Mayorí, K; et al «Bed bugs (Cimex lectularius) as vectors of Trypanosoma cruzi» (en anglès). Am J Trop Med Hyg, 2015 Feb; 92 (2), pp: 331-335. PMID: 25404068. DOI: 10.4269/ajtmh.14-0483. PMC: 4347337 [Consulta: 15 juliol 2023].
* ↑ Ling, J; Persson Vinnersten, T; Hesson, JC; Bohlin J; Roligheten, E; et al «Identification of hepatitis C virus in the common bed bug - a potential, but uncommon route for HCV infection?» (en anglès). Emerg Microbes Infect, 2020 Des; 9 (1), pp: 1429-1431. PMID: 32525459. DOI: 10.1080/22221751.2020.1780950. PMC: 7473286 [Consulta: 28 juliol 2023].
* ↑ Lai, O; Ho, D; Glick, S; Jagdeo, J «Bed bugs and possible transmission of human pathogens: a systematic review» (en anglès). Arch Dermatol Res, 2016 Oct; 308 (8), pp: 531-538. PMID: 27295087. DOI: 10.1007/s00403-016-1661-8. PMC: 5007277 [Consulta: 6 juliol 2023].
* ↑ Black, MK; Chandler, JG; Trout Fryxell, RT; Vail, KM «The Common Bed Bug (Hemiptera: Cimicidae) Does Not Commonly Use Canines and Felines as a Host in Low-Income, High-Rise Apartments» (en anglès). J Med Entomol, 2021 Nov 9; 58 (6), pp: 2040-2046. PMID: 33899103. DOI: 10.1093/jme/tjab070. ISSN: 1938-2928 [Consulta: 25 març 2024].
* ↑ Pietri, JE «Case not Closed: Arguments for New Studies of the Interactions between Bed Bugs and Human Pathogens» (en anglès). Am J Trop Med Hyg, 2020 Ag; 103 (2), pp: 619-624. PMID: 32342854. DOI: 10.4269/ajtmh.20-0121. PMC: 7410476 [Consulta: 6 juliol 2023].
* ↑ Rodrigues Moreira Guerra, L; Caldas D'Ávila Pessoa, G; Horta Andrade, P; Medeiros da Costa, L; Diotaiuti, L; Barbosa Koerich, L; et al «Bedbug salivation patterns during hematophagy in the skin of a mammalian host» (en anglès). J Insect Physiol, 2021 Maig-Jun; 131, pp: 104235. ISSN 1879-1611. DOI: 10.1016/j.jinsphys.2021.104235. PMID: 33831435 [Consulta: 5 juliol 2023].
* ↑ Francischetti, IMB; Calvo, E; Andersen, JF; Pham, VM; et al «Insight into the Sialome of the Bed Bug, Cimex lectularius» (en anglès). J Proteome Res, 2010 Ag 6; 9 (8), pp: 3820-3831. PMID: 20441151. DOI: 10.1021/pr1000169. PMC: 2917537 [Consulta: 7 juliol 2023].
* ↑ Price, JB; Divjan, A; Montfort, WR; Stansfield, KH; et al «IgE against bed bug (Cimex lectularius) allergens are common among adults bitten by bed bugs» (en anglès). J Allergy Clin Immunol, 2012 Mar; 129 (3), pp: 863-865.e2. PMID: 22305681. DOI: 10.1016/j.jaci.2012.01.034. PMC: 3321479 [Consulta: 23 juliol 2023].
* ↑ Sheele, JM; Ferrari, B; Goddard, J; Schlatzer, D; Lundberg, KC; Guinto, K; Embers, ME; Young, AB; et al «Human Immunoglobulin G (IgG) Responses to Cimex lectularius L. Saliva» (en anglès). Parasite Immunol, 2020 Des; 42 (12), pp: e12764. PMID: 32516446. DOI: 10.1111/pim.12764. PMC: 7668222 [Consulta: 23 juliol 2023].
* ↑ Gaire, S; Principato, S; Schal, C; DeVries, ZC «Histamine Excretion by the Common Bed Bug (Hemiptera: Cimicidae)» (en anglès). J Med Entomol, 2022 Nov 16; 59 (6), pp: 1898-1904. PMID: 36086827. DOI: 10.1093/jme/tjac131. PMC: 9667729 [Consulta: 2 setembre 2023].
* ↑ Leverkus, M; Jochim, RC; Schäd, S; Bröcke, EB; et al «Bullous allergic hypersensitivity to bed bug bites mediated by IgE against salivary nitrophorin» (en anglès). J Invest Dermatol, 2006 Gen; 126 (1), pp: 91-96. ISSN 1523-1747. DOI: 10.1038/sj.jid.5700012. PMID: 16417223 [Consulta: 2 setembre 2023].
* ↑ Gordon, JM; DeVries, ZC «Identification of the pan-allergen tropomyosin from the common bed bug (Cimex lectularius)» (en anglès). Sci Rep, 2024 Mar 27; 14 (1), pp: 7281. PMID: 38538827. DOI: 10.1038/s41598-024-57877-3. PMC: 10973433 [Consulta: 2 setembre 2023].
* ↑ Phan, C; Brunet-Possenti, F; Marinho, E; Petit, A «Systemic Reactions Caused by Bed Bug Bites» (en anglès). Clin Infect Dis, 2016 Jul 15; 63 (2), pp: 284-285. PMID: 27118788. DOI: 10.1093/cid/ciw253. ISSN: 1537-6591 [Consulta: 7 juliol 2023].
* ↑ Collado Chagoya, R; Hernández-Romero, J; Velasco-Medina, AA; Velázquez-Sámano, G «Pilot study: specific immunotherapy in patients with Papular urticaria by Cimex lectularius» (en anglès). Eur Ann Allergy Clin Immunol, 2022 Nov; 54 (6), pp: 258-264. PMID: 34523872. DOI: 10.23822/EurAnnACI.1764-1489.215. ISSN: 1764-1489 [Consulta: 9 juliol 2023].
* ↑ McMenaman, KS; Gausche-Hill, M «Cimex lectularius ("Bed Bugs"): Recognition, Management, and Eradication» (en anglès). Pediatr Emerg Care, 2016 Nov; 32 (11), pp: 801-806. ISSN 1535-1815. DOI: 10.1097/PEC.0000000000000948. PMID: 27811535 [Consulta: 10 juliol 2023].
* ↑ Lundin, MS; Messenger, GG «Petechial cimicosis in a patient on aspirin 81 mg, clopidogrel and warfarin» (en anglès). BMJ Case Rep, 2019 Jul 10; 12 (7), pp: e231266. PMID: 31296631. DOI: 10.1136/bcr-2019-231266. PMC: 6626445 [Consulta: 10 juliol 2023].
* ↑ Pritchard, MJ; Hwang, SW «Cases: Severe anemia from bedbugs» (en anglès). CMAJ, 2009 Set 1; 181 (5), pp: 287-278. PMID: 19720710. DOI: 10.1503/cmaj.090482. PMC: 2734207 [Consulta: 6 juliol 2023].
* ↑ Fallen, RS; Gooderham, M «Bedbugs: An Update on Recognition and Management» (en anglès). Skin Therapy Lett, 2011 Jun; 16 (6), pp: 5-7. ISSN 1201-5989. PMID: 21833462 [Consulta: 10 juliol 2023].

## Bibliografia

* Rosenfeld, Jeffrey A.; Reeves, Darryl; Brugler, Mercer R.; Narechania, Apurva; Simon, Sabrina; Durrett, Russell; Foox, Jonathan; et al. Genome assembly and geospatial phylogenomics of the bed bug Cimex lectularius (en anglès). Nat Commun, 2016 Feb 2; 7, pp: 10164. PMID: 26836631. DOI 10.1038/ncomms10164 [Consulta: 5 juliol 2024].
* Meradj, Sanam; Dhari, Arshvir Singh; Mohr, Emerson; Lowenberger, Carl; Gries, Gerhard. Characterization of New Defensin Antimicrobial Peptides and Their Expression in Bed Bugs in Response to Bacterial Ingestion and Injection (en anglès). Int J Mol Sci, 2022 Set 29; 23 (19), pp: 11505. PMID: 36232802. DOI 10.3390/ijms231911505 [Consulta: 29 setembre 2023].
* Shinti Kawasima, Elton; Fernandes de Paiva, Vinícius; Belintani, Tiago; Garcia Justino, Hernany Henrique; et al. Morphological studies of Cimex lectularius Linnaeus, 1758 (Hemiptera: Cimicidae) (en anglès). Rev Chil Entomol, 2022 Oct 28; 48 (4), pp: 695-705. ISSN 0718-8994. DOI 10.35249/rche.48.4.22.01 [Consulta: 24 juliol 2024].
* Yu, Jin-Jia; Ranabhat, Sabita; Wang, Changlu. Insecticide Resistance of Cimex lectularius L. Populations and the Performance of Selected Neonicotinoid-Pyrethroid Mixture Sprays and an Inorganic Dust (en anglès). Insects, 2023 Gen 27; 14 (2), pp: 133. PMID: 36835701. DOI 10.3390/insects14020133 [Consulta: 18 octubre 2024].
* Haberkorn, Chloé; David, Jean-Philippe; Henri, Hélène; Delpuech, Jean-Marie; et al. A major 6 Mb superlocus is involved in pyrethroid resistance in the common bed bug Cimex lectularius (en anglès). Evol Appl, 2023 Abr 25; 16 (5), pp: 1012-1028. PMID: 37216030. DOI 10.1111/eva.13550 [Consulta: 15 juliol 2024].
* Freedman, Amy; McDougall, Lorna; Lamy, Penny. Bedbugs (en anglès). CMAJ, 2023 Maig 23; 195 (20), pp: E709. PMID: 37220928. DOI 10.1503/cmaj.221454 [Consulta: 10 juliol 2023].
* González-Morales, Maria A.; Thomson, Andrea E.; Yeatts, James; Enomoto, Hiroko; Haija, Ahmed; Santangelo, Richard G.; et al. Pharmacokinetics of fluralaner as a systemic drug to control infestations of the common bed bug, Cimex lectularius, in poultry facilities (en anglès). Parasit Vectors, 2023 Set 21; 16 (1), pp: 333. PMID: 37735689. DOI 10.1186/s13071-023-05962-3 [Consulta: 25 març 2024].
* Sheppard, Christine L.; Roche, Brenda; Austen, Andrea; Hitzig, Sander L. 'When the bedbugs come, that's another problem': exploring the lived experiences of bedbug infestations among low-income older adults and service providers who support them (en anglès). Perspect Public Health, 2024 Mar; 144 (2), pp: 111-118. PMID: 36127851. DOI 10.1177/17579139221118777 [Consulta: 4 abril 2024].
* Hunter K., Walt; King, Jonas G.; Sheele, Johnathan M.; Meyer, Florencia; et al. Do bed bugs transmit human viruses, or do humans spread bed bugs and their viruses? A worldwide survey of the bed bug RNA virosphere (en anglès). Virus Res, 2024 Maig; 343, pp: 199349. PMID: 38431055. DOI 10.1016/j.virusres.2024.199349 [Consulta: 2 setembre 2024].
* M'madi, Saidou Ahamada; Diarra, Adama Zan; Bérenger, Jean-Michel; Almeras, Lionel; et al. Efficiency of MALDI-TOF MS at identifying and discriminating immature stages of cimex lectularius and cimex hemipterus bed bugs (en anglès). Sci Rep, 2024 Nov 20; 14 (1), pp: 28694. PMID: 39562593. DOI 10.1038/s41598-024-78024-y [Consulta: 27 novembre 2024].

## Enllaços externs

* Bed Bug Biology and Behavior Penn State Extension. 2018 Maig (en anglés)
* Cimex Lectularius (Parasitologia) Tepo, U. 2020 Maig (en castellà)
* Cimex Lectularius HenryB Dawson. 2020 Jul (en anglès)
* “Those Disturbers of my Rest”: The First Treatise on Bedbugs (1730) Dukes, H. The Public Domain Review; 2023 Jun (en anglés)
* Back with a Bite: Bed Bugs 25 Years On! Doggett SL, Cooper RA. FAOPMA Magazine; 2024 Jun (en anglés)